section_heading: Životopis
paragraph_text: Počinje svirati gitaru u dobi od šest godina pod vodstvom svoga oca, Antonia Sáncheza, i svoga brata Ramóna de Algecirasa. Prvo je bio samo prateći gitarist drugim flamenco gitaristima, ali od 1967. započinje samostalnu karijeru, a iste godine izdaje svoju prvu ploču. Paco de Lucía 1973. snima pjesmu Entre Dos Aguas(hrv. Između dvije vode) koja zauzima vrh španjolske top ljestvice 20 tjedana, i tada počinje biti međunarodno poznat. Ipak, pravi proboj dogodio se 1981. kada je objavio album Friday Night in San Francisco na kojem su sudjelovali i John McLaughlin i Al Di Meola. Paco de Lucía jedno je od najvećih imena španjolske glazbe 20. stoljeća.